П Р О Т О К О Л    № 25

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

8 юли 2014 г.

Днес, 08.07.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

1.ОТНОСНО: Извлечение от Протокол № 25/24.06.2014 г., т. 7.4, от заседание на Комисия „Публична комуникация”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение решението на Комисия „Публична комуникация”.
1.2. Поддържа решението си по т. 1.2 от 11.06.2013 г. /Протокол № 22 от 2013 г./.
1.3. Изпраща решението по т. 1 на Комисия „Публична комуникация”, заедно с решението по т. 1.2 по Протокол № 22/11.06.2013 г., за сведение.

2. ОТНОСНО: Проект на Допълнение към Анализа на натовареността на органите на съдебната власт през 2013 г. (съдилища) в изпълнение на решение на ВСС по т.72.4 по Протокол № 18/17.04.2014 год. и решение на КАОСНОСВ по т. 3.1 по Протокол № 16/29.04.2014 г., изготвен от Мария Кузманова.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за запознаване представения от г-жа Мария Кузманова проект на Допълнение към Анализа на натовареността на органите на съдебната власт през 2013 г. (съдилища), изготвен по критерий ефективност – брой постъпили, брой свършени и брой отложени дела.
2.2. Дава възможност на членовете на комисията до следващо заседание да направят предложения за допълване или бележки по проекта по т. 2.1.

3. ОТНОСНО: Неофициален междинен доклад – Анализ на социално-икономическите фактори, оказващи влияние върху честотата и типа дела, завеждани от българските съдилища, изготвен от Центъра за изследване на демокрацията в изпълнение на договор, сключен с Министерството на правосъдието.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за запознаване представения от ЦИД неофициален междинен анализ, изготвен от Центъра за изследване на демокрацията.
3.2. Възлага на председателя на комисията да проведе среща с представител/и на ЦИД, на която да бъде уточнен срокът, в който комисията би могла да разполага с окончателния вид на анализа.

4. ОТНОСНО:
4.1. Писмо изх. № ИП-0318/16.06.2014 г. от председателя на Апелативен съд – Варна във връзка с натовареността на административното ръководство на съда /вх. № 91-00-076/19.06.2014 г./ /отложена т. 10 от 24.06.2014 г./.
4.2. Писмо изх. № 734/19.06.2014 г. от председателя на Несебърски районен съд относно определяне на минимална натовареност на председателите на съдилища и техните заместници при разпределение на делата за разглеждане /вх. № 91-00-076/26.06.2014 г./ /отложена т. 4 от 01.07.2014 г./
4.3. Писмо /вх. № 11-07-1112/09.06.2014 г./. от председателя на Районен съд гр. Благоевград до Комисията по анализ и отчитане степента на натовареност на органите на съдебната власт /т. 3 от 24.06.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Доколкото писмото от председателя на Районен съд Благоевград вече е обсъдено и във връзка с него комисията е изразила становище в свое предходно заседание, приема за сведение писмата от председателите на Районен съд Несебър и Апелативен съд Варна. Направените предложения от председателите на съдилищата ще бъдат взети предвид при подготвянето на проект за решение за допълване на решението на ВСС, с което се определят минимални граници за натовареност на председателите и на заместник-председателите при разпределение на делата.
4.2. Да се подготви проект на решение за допълване на решението на ВСС от 29.05.2014 г. по Протокол № 22, т. 82 в смисъл, че когато някой съд попада в две различни групи в зависимост от броя съдии и броя служители, тогава при определяне на минималния процент на натовареност на председателя и на заместник-председателите водещ е броят на съдиите.
4.3. Възлага на члена на комисията Галина Карагьозова в следващото заседание на комисията да докладва освен допълването на решението, посочено в т. 4.2, необходимо ли е да бъдат направени и други допълнения или изменения с оглед отправените предложения на отделните председатели на съдилища.

ПРЕДСЕДАТЕЛ
НА КОМИСИЯТА: /п/ КАЛИН КАЛПАКЧИЕВ